**OBEC DUNAJOV, Jana Tvaružková - kontrolórka obce**

***Správa č. 01/HK/2017 o výsledku následnej finančnej kontroly***

Na základe § 18 zákona 369/1990 Zb. o obecnom zriadení v znení neskorších zmien a predpisov a schváleného plánu kontrolnej činnosti na rok 2017 prijatého uznesením OcZ č. 01/2017 zo dňa 22.02.2017 hlavná kontrolórka obce vykonala následnú finančnú kontrolu :

1. Kontrolný orgán : Jana Tvaružková, kontrolórka Obce Dunajov
2. Subjekt kontroly : OcÚ Dunajov
3. Predmet následnej finančnej kontroly **: - kontrola pokladničných operácií, stav hotovosti a dodržiavanie pokladničného limitu za obdobie I. polroka 2016**
4. Miesto a čas vykonania následnej finančnej kontroly : OcÚ Dunajov, 01.03.2017 – 31.05.2017

Za účasti : Ing. Adela Stupavská – samostatný odborný referent – pokladníčka obce

Kontrolou boli zisťované nasledovné skutočnosti :

* úprava manipulácie s pokladničnou hotovosťou formou Vnútorného predpisu pre vedenie pokladnice obce Dunajov
* spôsob uschovávania finančnej hotovosti
* chronologické číslovanie príjmových a výdavkových dokladov (PPD a VPD)
* preukázateľné doloženie platobných poukazov, resp. zmlúv k PPD a VPD
* splnenie zákonnej povinnosti vykonávania predbežnej finančnej kontroly
* dodržanie pokladničného limitu schváleného uznesením OZ Dunajov

Kontrolou bolo zistené nasledovné :

* obec Dunajov má vypracovaný Vnútorný predpis o manipulácii s pokladničnou hotovosťou
* finančná hotovosť je uschovaná v príručnej pokladni v uzamknutej plechovej skrini
* u pokladničných dokladov je zabezpečené samostatné chronologické číslovanie príjmových i výdavkových dokladov
* pokladničné doklady boli opatrené vyznačením náležitostí finančnej kontroly
* pokladničný limit, schválený uznesením ku kontrolovanému dátumu 30.06.2016 bol dodržaný, stav pokladne k uvedenému dátumu bol 1.280,51 €

Ku dňu vykonania následnej finančnej kontroly bol vypracovaný aktuálny Vnútorný predpis pre vedenie pokladnice, v zmysle zákona č. 431/2002 Z. z. o účtovníctve a v znení neskorších predpisov a v zmysle Opatrenia MF SR č. MF/16786/2007-31, ktorým sa ustanovujú podrobnosti o postupoch účtovania a rámcovej účtovnej osnove pre rozpočtové organizácie, príspevkové organizácie, štátne fondy, obce a vyššie územné celky.

Počiatočný stav pokladnice k **01.01.2016 : 1.797,17 €**

|  |  |  |  |
| --- | --- | --- | --- |
|  | **Príjem** | **Výdaj** | **Zostatok** |
| Január 2016 | 13.761,30 € | 14.511,56 € | 1.046,91 € |
| Február 2016 | 14.815,09 € | 12.358,83 € | 3.503,17 € |
| Marec 2016 | 10.062,74 € | 10.744,37 € | 2.821,54 € |
| Apríl 2016 | 11.667,77 € | 11.933,15 € | 2.556,16 € |
| Máj 2016 | 21.120,71 € | 21.741,73 € | 1.935,14 € |
| Jún 2016 | 11.175,49 € | 11.830,12 € | 1.280,51 € |
| **Spolu 1. polrok 2016** | 82.603,10 € | 83.119,76 € | **1.280,51 €** |

1. **Záver :** **Kontrolou neboli zistené žiadne nedostatky.**

Z dôvodu, že kontrolou neboli zistené nedostatky, na základe § 22 ods. 1 zákona č. 357/2015 Z. z. oprávnená osoba vypracovala len správu.

Správa o výsledku kontroly bola prerokovaná so štatutárnym orgánom kontrolovaného subjektu dňa 27.02.2018. Ku kontrolovaným zisteniam štatutárny orgán uplatňuje/neuplatňuje námietky k ich pravdivosti a úplnosti.

V Dunajove, 27.02.2018 ................................................................

 Jana Tvaružková, kontrolórka obce

Za kontrolovaný subjekt : ...............................................................

 Mgr. Milada Chlastáková, starostka obce



**OBEC DUNAJOV, Jana Tvaružková – kontrolórka obce**

***Protokol č. 01/HK/2017***

o následnej finančnej kontrole pokladničných operácií, stave hotovosti a dodržiavaní pokladničného limitu v obci Dunajov za obdobie I. polroku 2016, ktorá bola vykonaná v období 01.03. – 31.05.2017.

Kontrolou boli zisťované nasledovné skutočnosti:

* úprava manipulácie s pokladničnou hotovosťou formou vnútorného predpisu
* spôsob uschovávania finančnej hotovosti
* chronologické číslovanie príjmových a výdavkových dokladov (PPD a VPD)
* preukázateľné doloženie platobných poukazov, resp. zmlúv k PPD a VPD
* splnenie zákonnej povinnosti vykonávania predbežnej finančnej kontroly
* dodržanie pokladničného limitu

Správa o výsledku kontroly bola prerokovaná so štatutárnym orgánom kontrolovaného subjektu. Kontrolou nebol zistený žiadny nedostatok. Ku kontrolovaným zisteniam neboli uplatnené námietky k ich pravdivosti a úplnosti.

Materiál o výsledku kontroly bude predložený na rokovanie Obecnému zastupiteľstvu v Dunajove v rámci Správy o kontrolnej činnosti HK za rok 2017.

V Dunajove, 27.02.2018

 Jana Tvaružková

 kontrolórka obce

Ku kontrolovaným zisteniam nemám námietky.

 Mgr. Milada Chlastáková

 starosta obce